**24-րդ շաբաթ**

**Ամսաթիվ՝ —————————**

**Կրթական հարթակ՝ 8-րդ**

**ՈՒսուցիչ՝ —————————————————**

**Դասագիրք՝ «Գրականություն 7», Դավիթ Գասպարյան**

**«Հայոց լեզու 7», Հովհ․ Բարսեղյան**

**Կրկնություն - Գիտելիքի ստուգում**

* **Գրել հետևյալ արտահայտությունների բացատրությունները․**
  + ուժը հատած —————————————————
  + ծով լռությամբ —————————————————
  + շահած, պահած —————————————————
  + նազանք —————————————————
  + ճորտ —————————————————
  + մատուռ —————————————————
  + խաս —————————————————
* **Գրել հետևյալ բառերի հոմանիշները․**
  + արդար ————————
  + պսակվել ————————
  + ճար ————————
  + մատուռ ————————
  + առաջնեկ ————————
* **Գրել հետևյալ բառերի հականիշները․**
  + մարել ————————
  + ճորտ ————————
  + կոշտ ————————
  + նազանք ————————

**Նոր դաս։**

**Գրականություն։ «Մայրը», Ավետիք Իսահակյան։**

**ՄԱՅՐԸ**

(Շիրակի ավանդավեպ)

Անտառներում` աշնան թափուր,

Երբ թաց խավարն է իջնում,

Երբ դաշտերում մերկ ու տխուր,

Ցուրտ քամին է շառաչում,-

Ամեն անգամ զգում եմ նոր

Զրույցն այս խեղճ պառավ մոր:

Եվ խորհում եմ, թե արդյոք ո՞ւր,

Մեզնից մոտիկ կամ հեռուն,

Ո՛ր անտերունչ խեղճին հիմա

Չարի ձեռքն է հարվածում...

Չգիտեմ` ե՛րբ, և ո՛ր շենում

Իրեն որդու, հարսի քով

Մի խեղճ պառավ մայր էր կենում,

Ծանըր ականջ, կույր աչքով:

Ոտ ու ձեռից ընկած, անճար,

Հաց չտային, չէր ուզում.

Եվ օրն ամբողջ նրանց համար

Աղոթքներ էր մրմնջում:

-Օ՛ֆ - ասում էր հարսն ամեն օր,

Մերըդ բեռ է իմ վըրա.

Բանըս թողած` օրը բոլոր

Փեշն եմ բռնել ես նըրա:

Աչքը` անկուշտ, ինչքան որ տամ,

Միշտ անեծքը բերանին,

Նստել է մեր շնչի վրան,

Տար, կորցրու` ազատվիմ...

-Ա՛յ կին, ի՞նչ չար բան կըխոսաս,

Մարդ էլ ծնող մորն էսպես...

Կբարկանա աստված վրաս,

Մեղա՜ աստծու, մեղա՜ քեզ:

Բայց ամեն օր հարսն անողորմ

Ամուսնու սիրտն էր կրծում,

Եվ խստաբար պահանջում էր

Իր չար կամքին գոհացում:

Ու մի օր էլ ճըչաց, լացեց,

Պոկեց մազերը գլխից,

Վրա պրծավ, դուռը բացեց,

Թե մորըդ տար իմ տնից.

Թե ոչ` հիմի դուրս կթռնի

Ու կըձենե աշխարհում,

Թե մարդն իրեն օր չի տալի,

Թե ուրիշին է սիրում:

Թշվառ մարդն էր. ճարը կտրած,

Վերցըրեց մորը պառավ,

Անգութ հարսի աչքի առաջ

Պարկը դրեց, ուսն առավ:

Գլուխը կոր` ճամփա ընկավ,

Միտքը` մռայլ ու խոլոր,

Սև ամպերից գիշերն իջավ,

Ճամփան` մթին ու մոլոր:

Ուշ գիշերին հասավ անտառ,

Խոր ծմակում, ծառի տակ,

Պարկը ձըգեց - մորը անճար

Ձըգեց անտեր ու մենակ:

Աշնան քամին էր հեծկլտում,

Գայլն էր տալիս կալանչին.

Ոտքը փոխեց, որ դառնար տուն,

Մոր ձայնն հասավ ականջին.

-Երթաս բարով, աստված քեզ հետ,

Ոտքդ քարի թող չըգա.

Տղա՜ս, վերցրու պարկը քեզ հետ,

Պարկը տանը պետք կըգա:

**Բառագիտություն։**

* **Սովորել հետևյալ բառերի և արտահայտությունների**
* **Նշանակությունները․**
  + - քով – մոտ
    - կենում – ապրում
    - ոտքից ընկած – թույլ
    - փեշը բռնել – այստեղ՝ նրանով զբաղվել
    - ձենել – ձայն տալ
    - օր չտալ – ճնշել, վատ վիճակի մեջ դնել
    - ճարը կտրած – ճարահատված
    - ծանր ականջ – վատ լ սողություն ունեցող
    - գլուխը կոր – գլուխը կախած
    - ձայնն ականջին ընկնել – լսել
    - սիրտը կրծել - նեղացնել
    - երթալ – գնալ
    - մրմնջալ - Շատ ցածր, անլսելի ձայնով մի բան ասել
    - ոտթդ քարի չգա – փորձանքի չհանդիպես
    - մերկ – առանց հագուստի, այստեղ՝ դատարկ
    - անտերունչ – առանց տիրոջ
    - վրա պրծնել – հարձակվել
    - միտքը՝ մռայլ ու խոլոր – տխուր, մտամոլոր
    - ծմակ – անտառի խուլ, ստվերոտ հատված
* **Սովորել հետևյալ բառերի հոմանիշները․**

* + շեն – գյուղ, բնակավայր
  + պառավ – ծեր
  + խեղճ - անհամարձակ, թույլ
  + հարվածել – խփել
  + անողորմ – անխիղճ, դաժան
  + խստաբար – խստորեն
  + ճչալ – բարձր գոռալ
  + թշվառ – խեղճ, անճար
  + անգութ – անխիղճ
  + հեծկլտալ - լացել

* Սովորել հետևյալ բառերի հականիշները․

* + - անգութ - գթասիրտ
    - A close-up of a document

      Description automatically generatedանողորմ – գթասիրտ, խղճով
    - պառավ - երիտասարդ
    - խեղճ – համարձակ
    - խստաբար – մեղմորեն
    - մրմնջալ - բարձր ասել
    - անտերունչ – տեր ունեցող

**ՈՒՂՂԱԳՐՈՒԹՅՈՒՆ – Կրկնակ բաղաձայններ**

A page of a paper with text

Description automatically generated

**Հարցեր և առաջադրանքներ**

* Որո՞նք են Հ-ի ուղղագրական կանոնները։
* Որո՞նք են գրության և արտասանության որոշ տարբերությունները։
* Որո՞նք են օժանդակ բայերը։
* Քանի խոնարհում ունեն։

**Հանձնարարություններ**

**Ա****ռաջադրանքներ**

* առանձնացնել մոր մասին հայ գրողների կողմից գրված սիրելի բանաստեղծությունը,
* գրել շարադրություն «Իմ մայրը» վերնագրով։

**Տնային հանձնարարություններ**

**Գրականություն** - «Մայրը» Ավետիք Իսահակյան։ Դասանյութը սահուն ընթերցել սովորել, ցանկության դեպքում մի հատված սովորեն անգիր և պատասխանեն հետևյալ հարցերին՝

* Ինչի՞ մասին էր բանաստեղծությունը։
* Ովքե՞ր են հերոսները։
* Բնութագրի՛ր հերոսներին։
* Ինչպե՞ս կվարվեիր տղայի փոխարեն։
* Ինչպե՞ս կվարվեիր հարսի փոխարեն։
* Մտածիր բանաստեղծության մեկ այլ վերջաբան։
* Սահուն կարդալ աշխատանքային փաթեթում ներառված բանաստեղծությունները,
* կարողանալ սեփական բառերով վերարտադրել և պատասխանել փաթեթում ներառված հարցերին։

**Բառագիտություն** – Բառատետրում արտագրել և սովորել աշխատանքային փաթեթում ներառված բառերի ու արտահայտությունների իմաստները, հոմանիշներն ու հականիշները։

**Քերականություն** – Կրկնակ բաղաձայններ։

* Որո՞նք են կրկնակ բաղաձայնների ուղղագրական և ուղղախոսական կանոնները։
* Բերել կրկնակ բաղաձայնների օրինակներ։

**Մշակույթ – Հայ կինը**, կրկնողություն։ Փնտրել հայ հայտնի մեկ կամ երկու կանանց մասին նյութեր և ներկայացնել դասի ժամանակ